钦定古今图书集成/明伦汇编/官常典/第095卷 > 谭国公阿离补
## 钦定古今图书集成/明伦汇编/官常典/第095卷 > 谭国公阿离补

按《金史》本传：“阿离补，宗室子，系出景祖，屡从征伐，灭
辽举宋，皆有功。天会九年，睿宗经略陕西，阿离补为
左翼都统，与右翼都统宗弼抚定巩、洮、河西、宁、兰、廓
等州军，来宾、定远、和政、甘峪、宁洮、安陇等城寨及镇
堡蕃汉营部四十馀处，汉官军民、蕃部酋长甚众。于
是泾原、熙河两路皆平。诏以兄猛安沙离质亲管谋”
克之馀户，以阿离补为世袭谋克。天会十二年，为元
帅右都监。十五年，迁左监军。天眷三年，从宗弼复河
南，迁左副元帅。皇统三年，封谭国公。六年，为行台左
丞相，元帅如故。是岁，薨。大定间，大褒功臣，图像衍庆
宫。欢都死，康宗时不及与驰骛辽、宋之郊，然而异姓
之臣莫先焉，故定衍庆亚次功臣代国公欢都，金源
郡王石土门，徐国公浑黜，郑国公谩都诃，濮国公石
古乃，济国公蒲查，韩国公斜卯阿里，元帅左监军拔
离速，鲁国公蒲察石家奴，银青光禄大夫蒙适，随国
公活女，特进突合速，齐国公婆卢火，开府仪同三司乌延；蒲卢浑，仪同三司阿鲁补，镇国上将军乌林荅
泰欲，太师、领三省事勖，太傅大㚖，大兴尹赤盏晖，金
吾卫上将军耶律马五，骠骑卫上将军韩常，并阿离
补，咸著勋焉。子言、《方言》，别有传。